# Index ľudského rozvoja

World map representing the inequality-adjusted Human Development Index categories (based on 2018 data, published in 2019).

|  |  |
| --- | --- |
|      0.800–1.000 (very high)
     0.700–0.799 (high)
     0.550–0.699 (medium) |      0.350–0.549 (low)
     Data unavailable |

**Index ľudského rozvoja** (angl. Human Development Index, skr. **HDI**) je porovnávací údaj chudoby, gramotnosti, vzdelania, priemernej dĺžky života, pôrodnosti a ďalších faktorov štátov sveta vypracúvaný Organizáciou Spojených národov (OSN). Štandardne sa používa na meranie potenciálnej sociálnej prosperity. Index vymyslel v roku 1990 pakistanský ekonóm Mahbúb al-Hak (angl. Mahbub ul Haq) a od roku 1993 ho OSN používa vo svojej ročnej správe.

HDI zahŕňa údaje štátu v troch základných pohľadoch na ďalší potenciálny rozvoj ľudských zdrojov.

* Dlhý a zdravý život meraný priemernou dĺžkou pri narodení.
* Vedomosti merané gramotnosťou dospelého obyvateľstva (dve tretiny váhy hodnoty údaju) a počtom prihlásených na školy prvého, druhého a tretieho stupňa (tretina váhy hodnoty údaju).
* Slušný životný štandard meraný hrubým domácim produktom na hlavu v parite kúpnej sily v medzinárodných dolároch.

Alternatívny spôsob merania chudoby štátu je index ľudskej chudoby (HPI).

## Spôsob výpočtu HDI

Vo všeobecnosti sa na transformáciu premennej, povedzme WIKINIUM\_MATH\_PH\_0 , na bezjednotkový index v rozmedzí hodnôt 0 až 1 (čo umožňuje rôzne indexy sčítať spolu) používa nasledovný vzorec:

* WIKINIUM\_MATH\_PH\_2 -index = WIKINIUM\_MATH\_PH\_4

kde WIKINIUM\_MATH\_PH\_6 a WIKINIUM\_MATH\_PH\_8 sú najnižšie a najvyššie hodnoty, aké môže premenná WIKINIUM\_MATH\_PH\_10 nadobudnúť.

Index ľudského rozvoja je priemerom nasledujúcich troch indexov:

* Index priemernej dĺžky života (Life Expectancy Index) = WIKINIUM\_MATH\_PH\_12
* Index vzdelania (Education Index) = WIKINIUM\_MATH\_PH\_14
	+ Index gramotnosti dospelej populácie (Adult Literacy Index, ALI) = WIKINIUM\_MATH\_PH\_16
	+ Index zápisu do škôl (Gross Enrollment Index, GEI) = WIKINIUM\_MATH\_PH\_18
* Index HDP (GDP Index) = WIKINIUM\_MATH\_PH\_20

LE: Priemerná dĺžka života (Life expectancy)

ALR: Gramotnosť (Adult literacy rate)

CGER: Kombinový pomer zápisu do škôl (Combined gross enrolment ratio)

GDPpc: HDP na hlavu v medzinárodných dolároch (GDP per capita at PPP in USD)

## Správa z roku 2005

Zo správy z roku 2005 vo všeobecnosti vidieť, že index ľudského rozvoja sa zvyšuje s dvoma výnimkami: bývalé štáty Sovietskeho zväzu a štáty subsaharskej oblasti, ktoré vykazujú dlhodobý pokles. Zhoršenie vzdelávania, ekonomík a miery úmrtnosti prispelo ku klesaniu pre prvú skupinu štátov, pričom HIV/AIDS a s tým spojená úmrtnosť je hlavný dôvod poklesu v druhom prípade.

Väčšina údajov, z ktorých správa čerpá, je z roku 2003, prípadne sú staršie. Nie pre všetky členské štáty OSN sú nevyhnutne k dispozícii informácie, preto chýbajú (nerátajúc miništátiky) Afganistan, Irak, Libéria, Kórejská ľudovodemokratická republika, Srbsko a Čierna Hora a Somálsko. Tieto štáty podľa odhadov patria do kategórie so stredným alebo nízkym indexom ľudského rozvoja.

HDI pod 0,5 je označovaný ako *nízky rozvoj*. Z 32 štátov v tejto kategórii je 30 v Afrike a všetkých 10 najslabších je z čierneho kontinentu. Jednoznačne najvyšší index v tejto oblasti má Južná Afrika, ktorá je s HDI 0,658 na 120. mieste.

Index 0,8 a viac sa považuje za *vysoký rozvoj*. Patria sem štáty západnej Európy, Austrálie, Kanada, Spojené štáty a Japonsko. Ostatné štáty s nižším indexom ľudského rozvoja, ktoré však deklarujú vysoký rozvoj, sú Kórejská republika (28. miesto v zozname správy), Kostarika (47.), Kuba (52.) a Panama (56.).

*Poznámka: Číslo v zátvorke za štátom znamená rozdiel v umiestnení v porovnaní s predchádzajúcou správou.*

### 30 štátov s najvyšším HDI (HDI v rozmedzí od 0,963 do 0,878)

|  |  |  |
| --- | --- | --- |
| 1. Nórsko (=)
2. Island (↑ 5)
3. Austrália (=)
4. Luxembursko (↑ 11)
5. Kanada (↓ 1)
6. Švédsko (↓ 4)
7. Švajčiarsko (↑ 4)
8. Írsko (↑ 2)
9. Belgicko(↓ 3)
10. Spojené štáty (↓ 2)
 | * Japonsko (↓ 2)
* Holandsko (↓ 7)
* Fínsko (=)
* Dánsko (↑ 3)
* Spojené kráľovstvo (↓ 3)
* Francúzsko (=)
* Rakúsko (↓ 3)
* Taliansko (↑ 3)
* Nový Zéland (↓ 1)
* Nemecko (↓ 1)
 | * Španielsko (↓ 1)
* Hongkong (↑ 1)
* Izrael (↓ 1)
* Grécko (=)
* Singapur (=)
* Slovinsko (↑ 1)
* Portugalsko (↓ 1)
* Kórejská republika (=)
* Cyprus (↑ 1)
* Barbados (↓ 1)
 |

### 10 štátov s najnižším HDI (HDI v rozmedzí od 0,281 do 0,379)

* Mozambik (↑ 3)
* Burundi (↑ 4)
* Etiópia (=)
* Stredoafrická republika (↓ 2)
* Guinea-Bissau (=)
* Čad (↓ 6)
* Mali (=)
* Burkina (=)
* Sierra Leone (↑ 1)
* Niger (?)

### Vrchné/spodné 3 štáty podľa regiónu

|  |  |  |
| --- | --- | --- |
| Afrika
51.  Seychely (↓ 16)
58.  Líbya (=)
65.  Maurícius (↓ 1)
...
175.  Burkina (=)
176.  Sierra Leone (↑ 1)
177.  Niger (↓ 1) | Ázia
11.  Japonsko (↓ 2)
22.  Hongkong (↑ 1)
23.  Izrael (↓ 1)
...
139.  Bangladéš (↓ 1)
140.  Východný Timor (↑ 18)
151.  Jemen (↓ 2) | Európa
1.  Nórsko (=)
2.  Island (↑ 5)
4.  Luxembursko (↑ 11)
...
100.  Gruzínsko (↓ 3)
101.  Azerbajdžan (↓ 10)
115.  Moldavsko (↓ 2) |

|  |  |  |
| --- | --- | --- |
| Severná Amerika
5.  Kanada (↓ 1)
10.  Spojené štáty (↓ 2)
30.  Barbados (↓ 1)
...
116.  Honduras (↓ 1)
117.  Guatemala (↑ 4)
153.  Haiti (=) | Austrália a Oceánia
3.  Austrália (=)
19.  Nový Zéland (↓ 1)
54.  Tonga (↑ 9)
...
118.  Vanuatu (↑ 11)
128.  Šalamúnove ostrovy (↓ 4)
137.  Papua-Nová Guinea (↓ 4) | Južná Amerika
34.  Argentína (=)
37.  Čile (↑ 6)
46.  Uruguaj (=)
...
88.  Paraguaj (↑ 1)
107.  Guyana (↓ 3)
113.  Bolívia (↑ 1) |

## Štáty s najvyšším HDI v predchádzajúcich rokoch

Krajiny, ktoré mali najvyššie HDI v jednotlivých rokoch.

|  |  |  |
| --- | --- | --- |
| * 2004 – Nórsko
* 2003 – Nórsko
* 2002 – Nórsko
* 2001 – Nórsko
* 2000 – Kanada
* 1999 – Kanada
 | * 1998 – Kanada
* 1997 – Kanada
* 1996 – Kanada
* 1995 – Kanada
* 1994 – Kanada
* 1993 – Japonsko
 | * 1992 – Kanada
* 1991 – Japonsko
* 1990 – Japonsko
* 1985 – Kanada
* 1980 – Švajčiarsko
 |

## Štáty, ktoré správa neobsahuje

Nasledovné štáty a závislé územia nie sú v správe OSN z roku 2005 zaradené, nakoľko neboli k dispozícii všetky nevyhnutné údaje.

|  |  |  |  |
| --- | --- | --- | --- |
| **Afrika Libéria
* Somálsko
 | **Ázia Afganistan
* Kórejská ľudovodemokratická republika
* Irak
* Taiwan \*
 | **Európa Andorra
* Lichtenštajnsko
* Monako
* San Maríno
* Vatikán
* Srbsko a Čierna Hora
 | **Austrália a Oceánia Kiribati
* Marshallove ostrovy
* Mikronézia
* Nauru
* Palau
* Tuvalu
 |

\* Správa neobsahuje údaje o Taiwane, ktorý OSN neuznala za samostatný štát. Výpočty tamojšej vlády Archivované 2006-07-23 na Wayback Machine uvádzajú HDI 0,910 za rok 2003. V takomto prípade by Taiwan obsadil 25. miesto - za Gréckom a pred Singapurom.

## Referencie

## Pozri aj

* Zoznam štátov podľa HDI
* Organizácia Spojených národov
* Zoznam štátov podľa HDP na hlavu v parite kúpnej sily

## Externé odkazy

**Anglicky: World Rank - Human developement index
* Human Development Report Office
* 2005 UN Human Development Index Report (PDF)
* List of countries by HDI at NationMaster.com Archivované 2006-04-28 na Wayback Machine